valged ja väikeste pooridega viljakehad
#000000
Majakorgiku (Amyloporia sinuosa syn. Antrodia sinuosa) viljakeha on noorelt valge, siis kreemikas, vanalt hallikas-vaiguvärvi. Torukeste pind on kare, poorid algul nurgelised, hiljem labürintjad ja ebakorrapärased. Looduses tehtud pilte majakorgiku viljakehadest leiab Eesti eElurikkuse kodulehelt. Majakorgikut võib hoonetest leida kaunis sagedasti, harvamatel juhtudel esineb vatjas kiudpoorikut (A. gossypium, vt Foto 1), kollakas korgikut (A. xantha, vt Foto 2) ja kuusekorgikut (A. serialis). Ilma seene viljakehadeta on nende liikide eristamine väga keeruline. Kõigi nimetatud seeneliikide seeneniidistik- ja nöörid on valged või valkjad.
#000001
Üldiselt eelistavad kõik eelnimetatud liigid kasvamiseks kõrgemaid temperatuure ja puidu niiskust, kui majavamm. Eelistatud kasvukeskkonna temperatuurid jäävad vahemikku 22,5–31°C ja puidu niiskus 35-55%. Erinevalt majavammist on nende seente leviku ulatused ainult niiskuskahjustuste piirides, mistõttu võivad kahjustused olla väiksed ja lokaalsed. Need seened ei levi märjalt puidult kuivadele puitmaterjalidele, nagu majavamm. Samas võivad areneda ka kivipindadele.
#000004
Eelnimetatud seentele sarnaneb puidu-kiudpoorik (Fibroporia vaillantii, vt Foto 3). Puidu-kiudpooriku viljakehad on samuti valged ning pooridega. Iseloomulikuks tunnuseks on viljakehade servas olevad risomorfid. Seeneniidistik on võrkjas ning sitke, sageli kruusa või kõdupuidu tükkide vahel.
#000005
Kiudpooriku perekonna liikidest on hoonetest leitud lisaks veel Fibroporia pseudorennyi (vt Foto 4), mis on väga lähedalt sugulane vatjas kiudpoorikule (Fibroporia gossypium, vt Fotod 5-6). Viimast võib samuti hoonetest leida.
#000007
Foto 4. Fibroporia pseudorennyi niidistik põranda tala peal
#000008
Foto 5. Fibroporia gossypium niidistik
#000009
Foto 6. Fibroporia gossypium viljakeha
#000010
Jane Oja on mükoloog (PhD), kes on tegelenud majaseente määramise ja ekspertiisidega alates 2007. aastast.
#000011
Tunnustatud ekspert ehitiste biokahjustuste valdkonnas vastavalt Eesti Kohtuekspertiisi Instituudile, omab Muinsuskaitseameti poolt väljastatud tegevusluba uuringute teostamiseks mälestises.
#000012
Must hallitus ja muud probleemid ostetud majas
Majavamm paneb proovile kinnisvara ostjad ja müüjad
Kodude varjatud külg: hallitused, bakterid, tolmulestad jne
#000014